Publication: Magyar Közlöny
Issue: MK-2011-134 (Year: 2011, Number: 134)
Era: contemporary
Section: 2. melléklet a 25/2011. (XI. 17.) PSZÁF rendelethez
Paragraph Index: 521

12. oszlop: Egyéb Az előzőekben nevesítetteken kívüli, az pénztár által kiemelten kezelt, egyedi, vagy rendkívüli körülmény alapján felmerült panaszügyek megjelenítésére szolgáló adatmező. A 13. és 14. oszlopok szolgálnak a panaszügyek lezárási határidőinek kategorizálására, mely szerint a panaszügy a jogszabályban rögzített határidőn belül, illetve ezen határidő lejártát követően került lezárásra. A 15., 16. és 17. oszlopok arra szolgálnak, hogy tájékoztatást adjanak arról, hogy a panaszos által közölt kifogást – az pénztári felülvizsgálatot követően – milyen mértékben tekintik megalapozottnak. A 18. oszlop szolgál a tárgyévben lezárt, halmozott panaszügyi adatok közlésére (a jelentésben figyelembe veendő időszak: tárgyév 01. 01-től az aktuális negyedév utolsó napjáig). A 19. oszlop szolgál a tárgyévben nyilvántartásba vett, halmozott panaszügyi adatok közlésére (a jelentésben figyelembe veendő időszak: tárgyév 01.01.-től az aktuális negyedév utolsó napjáig). A tábla sorai 71OPA01 Tárgyidőszakban nyilvántartásba vett panaszügyek darabszáma összesen Adatszolgáltatás a tárgyidőszak során beérkezett és nyilvántartásba vett panaszügyek számáról. 71OPA02 Tárgyidőszakban lezárt panaszügyek darabszáma összesen Adatszolgáltatás tárgyidőszak során véglegesen lezárt panaszügyek számáról. 71OPA03 Folyamatban lévő panaszügyek darabszáma az időszak elején (negyedév első napján) Az aktuális negyedév első napján még folyamatban lévő panaszügyek száma, függetlenül attól, hogy azokat a pénztár mikor vette nyilvántartásba. 71OPA04 Folyamatban lévő panaszügyek darabszáma az időszak végén (negyedév utolsó napján) Az aktuális negyedév utolsó napján még folyamatban lévő panaszügyek száma, függetlenül attól, hogy azokat a pénztár mikor vette nyilvántartásba. 71OPA051 Folyamatban lévő peresített panaszügyek darabszáma Az aktuális negyedév utolsó napján még folyamatban lévő peresített panaszügyek száma, függetlenül attól, azokat a pénztár mikor vette nyilvántartásba. 71OPA052 Panaszos javára lezárt peresített panaszügyek darabszáma Az aktuális negyedév utolsó napjáig a panaszos javára lezárt peresített panaszügyek száma, függetlenül attól, azokat a pénztár mikor vette nyilvántartásba. 71OPA053 A pénztár javára lezárt peresített panaszügyek darabszáma Az aktuális negyedév utolsó napjáig az pénztár javára lezárt peresített panaszügyek száma, függetlenül attól, azokat a pénztár mikor vette nyilvántartásba. 71OPA06 PANASZÜGYEK RENDEZÉSE MIATT KIFIZETETT KÁRTÉRÍTÉS ÖSSZEGE ÖSSZESEN, (EZER FORINTBAN) A tárgyidőszak során pénzügyileg teljesített kártérítés összege, függetlenül attól, hogy a kártérítés összegét jogerős ítélettel, illetve peren kívüli megállapodással, vagy a pénztár önkéntes döntése alapján állapították meg. 71OPA071 Békéltető Testület elé került panaszügyek száma A tárgyidőszakban az pénztárt, mint panaszoltat érintő ügyek száma, amelyek kapcsán a Békéltető Testület az eljárását megindította és erről a tárgynegyedévben értesítette a pénztárt. 71OPA072 A pénztár előzetes alávetési nyilatkozatot tett A tárgyidőszakban az ügyek száma, amelyekkel kapcsolatban a pénztár a tárgynegyedévben alávetési nyilatkozatot tett, függetlenül attól, hogy az eljárás mikor indult. 71OPA073 A pénztár a békéltető testületi döntést végrehajtotta A tárgyidőszakban a pénztár a Békéltető Testület döntését (határozatát, ajánlását) teljes körűen végrehajtotta, függetlenül attól, hogy az eljárás mikor indult. 71OPA074 A pénztár egyezségre jutott a panaszossal A tárgyidőszakban a Békéltető Testület elé került ügyek száma, amelyekkel kapcsolatban a pénztár egyezségre jutott a panaszossal, függetlenül attól, hogy az eljárás mikor indult. 71OPA08 Panaszügyekkel, panaszkezeléssel foglalkozó személyek száma (fő) Ezen a soron kell megadni, hogy tárgyidőszakban hány fő foglalkozik teljes munkaidőben a panaszügyekkel, panaszkezeléssel, akár munkavállalóként, akár egyéb megbízás, vagy kiszervezés keretében (tárgynegyedév végi állományi létszám). 71OPM Pénzmosással és terrorizmus finanszírozásával kapcsolatos adatok A tábla célja A Pmt. végrehajtása hatásainak felmérése. A pénztárakra a Pmt. 1. § (1) bekezdés l) pontja alapján a törvény hatálya kiterjed. Minden a Pmt. hatálya alá eső tevékenységet végző pénztárnak a törvény végrehajtására belső szabályzattal kell rendelkeznie, és képesnek kell lennie a vonatkozó információk kimutatására. A táblában e szabályzat alapján lefolytatott eljárások keretében összegyűlt információkról kell adatot szolgáltatni. A táblában használt fogalom: Kiemelt közszereplő: a Pmt. 4. § (1) bekezdésében meghatározott személy. A tábla kitöltése A táblában az ügyfelekre – a természetes személyekre és egyéb (jogi és jogi személyiség nélküli társaságok, egyéni vállalkozások stb.) személyekre – vonatkozó adatokat összesítve, a Pmt. előírásai szerint kell bemutatni. Devizaügylet esetén az adott tranzakció lebonyolításakor érvényes MNB hivatalos devizaárfolyamon, illetve az MNB által nem jegyzett deviza esetében a számviteli szabályok szerint megállapított devizaárfolyamon számított összegen kell szerepeltetni. A halmozott oszlopokban az adott ügyletek, szerződések lebonyolításakor érvényes árfolyamokon elszámolt összegeket nem kell külön átszámolni, hanem csak összeadni. A tábla sorai 71OPM01 Nem teljes körűen átvilágított ügyfél Az adott negyedév végén azon ügyfelek számát tartalmazza, amelyeknél a pénztárnak nem áll rendelkezésre ügyfeléről az összes szükséges átvilágítási adat, vagy a Pmt. 8. §-ban előírt és annak megfelelő nyilatkozat a tényleges tulajdonosról. 71OPM011 Ebből ügyfélkövetelés A 71OPM1 sorból az ügyfélkövetelést kell feltüntetni. Ügyfélkövetelés: az ügyfélnek az pénztárral szemben fennálló követelése az adott tárgyidőszak végén, azaz tagi számla aktuális értéke, illetve a szolgáltatási tartalékból a tagnak a járadékszolgáltatási időszak végéig még járó követelés összege. Az ügyfélkövetelés nem nettósítható! 71OPM012 Ebből: ügyfél- kötelezettség A 71OPM1 sorból az ügyfél-kötelezettséget kell feltüntetni. Ügyfél-kötelezettség: az ügyfél összes tartozása az intézménnyel szemben, itt célszerű kimutatni az ügyfélnek az pénztárral szemben a tárgyidőszak végén fennálló esetleges díjtartozását is. Az ügyfél-kötelezettség nem nettósítható! 76OPM02 Összes ügyfél átvilágítás Az ügyfél-átvilágításon átesett ügyfelek számát kell megadni. Összesített adatokat tartalmazó sor. 71OPM021 Egyszerűsített ügyfél- átvilágítás Az egyszerűsített ügyfél-átvilágítás sorban kell feltüntetni a Pmt. 12.-13. §-a alapján egyszerűsített ügyfél-átvilágításon átesett ügyfelek számát. 71OPM022 Fokozott ügyfél-átvilágítás A fokozott ügyfél-átvilágítás sorban kell feltüntetni a Pmt. 14.-17. §-ai alapján fokozott ügyfél-átvilágításon átesett ügyfelek számát. 71OPM0221 Ebből kiemelt közszereplő ügyfél (PEP) átvilágítása A sorba azon átvilágítások számát kell beírni, amelyeknél a pénztár megállapította, hogy a külföldi ügyfél kiemelt közszereplőnek minősül a Pmt. 16. §-a alapján. 71OPM023 Normál ügyfél-átvilágítás A normál ügyfél átvilágítás sorban kell feltüntetni azon ügyfelek számát, akik ügyfél átvilágítása nem esik sem a fokozott, sem az egyszerűsített ügyfél átvilágítás típusába. 71OPM031 Üzleti kapcsolat létesítésekor történő vagy az első szolgáltatás nyújtása előtti átvilágítás Az üzleti kapcsolat létesítésekor vagy az első szolgáltatás nyújtása előtt történt átvilágítás sorban kell szerepeltetni azon ügyfelek számát, akiket, mint új ügyfelet, átvilágított a pénztár. 71OPM032 Hárommillió-hatszázezer forintot elérő vagy meghaladó összegű tranzakció miatti átvilágítás Azon ügyfelek száma, akiket az adott negyedévben kizárólag azért világítottak át, mert hárommillió-hatszázezer forintot elérő vagy meghaladó összegű tranzakciót kezdeményeztek és az ügyleti megbízást megelőzően nem voltak szerződött ügyfelek, illetve meghatalmazottak, átvilágításukra korábban nem került sor. 71OPM033 Több, egymással ténylegesen összefüggő, hárommillió-hatszázezer forintot meghaladó összegű tranzakció miatti átvilágítás Azon ügyfelek száma, akiket az adott negyedévben azért világítottak át, mert több egymással összefüggő olyan ügyleti megbízást kezdeményeztek, melyek együttes összege meghaladta a hárommillió-hatszázezer forintot és átvilágításukra korábban nem került sor. 71OPM034 Korábban rögzített ügyféladatok valódiságával kapcsolatos kétség felmerülése miatti átvilágítás Ebben a sorban kell feltüntetni azon ügyfeleket, akiket a pénztár már korábban átvilágított, de kétség miatt új átvilágításra került sor. 71OPM035 Más szolgáltató által végzett ügyfél-átvilágítás átvétele A sorban a más szolgáltató által végzett és a pénztár által elfogadott átvilágítások számát kell feltüntetni. 71OPM041 Saját bejelentések A saját bejelentések: darabszám és összeg oszlopban a pénztár által a pénzügyi információs egységként működő hatóság részére az adott negyedévben küldött bejelentések száma és a bejelentések teljes értékét kell feltüntetni. A bejelentett összeg az adott tranzakcióban szereplő összeg, amelyet az ügyfél a pénztárnak átadott, vagy az ügyfél részére kifizetésre került. 71OPM042 Bejelentésekből devizában lebonyolított összeg Azon ügyletek számát és értékét kell megadni, melyeket a pénztár devizában bonyolított le. 71OPM0431-71OPM435 Bejelentésekből:1-5. legnagyobb összegű bejelentés A bejelentésekből az öt legnagyobb összegű ügyletet kell felsorolni csökkenő sorrendben. 71OPM05 Bejelentésekből 24/48 órára felfüggesztett tranzakció A sorban azon bejelentéseket kell feltüntetni, amelyek során az pénztár 24, vagy 48 órás felfüggesztést alkalmazott. 71OPM06 Bíróság által pénzmosás miatt zárolt követelések Ebben a sorban a bíróságok által pénzmosás miatt zárolt számlák számát és összegét kell feltüntetni. 71OPM07 Terrorizmus finanszírozásának gyanúja miatti bejelentés Azokat a bejelentéseket kell feltüntetni, amelyeket a pénztár a terrorizmus finanszírozásának gyanúja miatt tett. 71OPM08 Terrorista lista alapján zárolt követelések A terrorista lista alapján zárolt követelések sorban azt az ügyfélszámot és azok teljes ügyfélkövetelését kell feltüntetni, amelyet a pénztár az ügyfél terrorista listán való szereplése miatt az adott negyedévben zárolt és ezt a pénzügyi információs egységként működő hatóságnak, mint illetékes hatóságnak bejelentett. (Az aktuális terrorista listák a PSZÁF honlapján a Pénzmosás ellen/Fontos listák menüpont alatt érhetők el.) 71OPM09 Megbízás elmaradása miatti adatközlésre kötelezés A negyedév végén azon ügyfelek számát tartalmazza, akiket az adataikban bekövetkezett változások közlésére köteleztek, mivel a pénztár által vezetett számla javára és terhére két naptári évet elérő időtartam alatt megbízás teljesítésére nem került sor. IV. RÉSZ AZ ÉVES JELENTÉS TÁBLÁIRA VONATKOZÓ RÉSZLETES SZABÁLYOK

Source: https://magyarkozlony.hu/hivatalos-lapok/9fcee3600e464de7c08ed5dfa7a6ab0ef8254b1b/dokumentumok/7a898de8754d06db0c90e52e8c45cad8773503eb/letoltes